Έμμετρες επιγραφές Πιερίας: από τα αρχαϊκά χρόνια μέχρι την ύστερη αρχαιότητα (Μεθώνη, Πύδνα, Δίον)
Creators: name: Θεοχάρης, Δημήτριος Ν.
Publisher: name: Aristotle University of Thessaloniki
Year: 2018
Subjects: Επίγραμμα
Έμμετρες επιγραφές
Επιγραφική
Αρχαία Πιερία
Epigram
Metrical inscriptions
Epigraphy
Ancient Pieria

description: Το θέμα της παρούσας διατριβής είναι οι έμμετρες επιγραφές Πιερίας από τα αρχαϊκά χρόνια μέχρι την ύστερη αρχαιότητα. Ειδικότερα, εξετάζονται οι έμμετρες επιγραφές και τα επιγράμματα που εντοπίστηκαν στις τρεις σημαντικότερες πόλεις της περιοχής, τη Μεθώνη, την Πύδνα και το Δίον, οι οποίες διαδραμάτισαν εξέχοντα ρόλο σε διαφορετικές περιόδους της αρχαιότητας. Η έρευνα εκκινεί από μια σύντομη επισκόπηση στην ιστορία του επιγραμμάτος (μνημειακού και λογοτεχνικού), ενώ επιχειρείται μια πρώτη προσπάθεια καταγραφής της ενεπίγραφης επιγραμματικής ποίησης στη Μακεδονία, προκειμένου να διευκρινιστεί, κατά προσέγγιση, ο αριθμός των ενεπίγραφων επιγραμμάτων, η γεωγραφική τους διασπορά και ο χρονολογικός τους προσδιορισμός. Παράλληλα, η σύντομη αναφορά στη λογοτεχνική επιγραμματική ποίηση της Μακεδονίας και τους μακεδόνες επιγραμματοποιούς ολοκληρώνει την εξέταση για το επίγραμμα στη Μακεδoνία. Η εξέταση της θεματολογίας των έμμετρων επιγραφών και επιγραμμάτων της Πιερίας αποκαλύπτει μια σειρά από επανερχόμενα θεματικά μοτίβα, καθώς και κάποια ειδικότερα θέματα, τα οποία εμφανίζονται μόνο στο υπό εξέταση υλικό της Πιερίας. Η παρουσίαση των υφολογικών χαρακτηριστικών των έμμετρων επιγραφών της Πιερίας αναδεικνύει, σε μεγάλο βαθμό, την όποια λογοτεχνική και φιλολογική αξία των επιγραφών, συνεπικουρώντας στην εξαγωγή χρήσιμων συμπερασμάτων για την ποιότητα της ενεπίγραφης επιγραμματικής ποίησης της περιοχής. Τέλος, το μεγαλύτερο τμήμα της μελέτης καταλαμβάνει η διεξοδική εξέταση των είκοσι τριών έμμετρων επιγραφών και επιγραμμάτων, και των τριών επιγραφών για τις οποίες ο έμμετρος χαρακτήρας τους είναι υπό αμφισβήτηση. Η ενδελεχής εξέταση της κάθε επιγραφής καθιστά ευκρινή τα φιλολογικά, γλωσσικά και πραγματολογικά στοιχεία, τα οποία συμβάλλουν καθοριστικά στη σύνθεση και κωδικοποίηση των γενικών συμπερασμάτων για την ενεπίγραφη επιγραμματική ποίηση της Πιερίας.
description: The thesis of this dissertation is the verse inscriptions of Pieria from the Archaic to the late antiquity. In particular, are examined the verse inscriptions and epigrams, which found in the three major cities of the region, Methone, Pydna and Dion, which played a prominent role in different periods of antiquity. The research starts from a brief overview of the history of the epigram (monumental and literary), while is attempted a first effort to record Macedonia's monumental poetry, in order to clarify approximately the number of monumental epigrams, their geographical dispersion and their chronological specification. At the same time, the short reference to Macedonia's literary epigram and Macedonian epigram makers completes the examination for the Macedonian epigram. The examination of the subject matter of Pieria’s epigrams reveals a series of ordinary thematic motifs as well as some more specific themes that appear only in the material of Pieria. The presentation of the stylistic features of Pieria’s epigrams shows to, a great extent, the literary and philological value of the inscriptions, helping to infer useful conclusions about the quality of the monumental poetry of the region. Finally, most of the thesis is covered by a thorough examination of twenty-three verse inscriptions and the three inscriptions for which their rhyme is undefined. The thorough examination of each inscription makes obvious the literary, linguistic and factual elements, which contribute decisively to the synthesis and codification of the general conclusions for Pieria's monumental poetry.